Diari Oficial de la Generalitat Valenciana


Sumari del DOGV 5876, del 22-10-2008 (2008/12656)

RESOLUCIÓ de 15 de setembre de 2008, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5876

Data del DOGV
:   22-10-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12399


Data del document
:   15-09-2008

Organisme emissor
:   Conselleria de Sanitat

Tipus de document
:   Resolució

Descriptors 

:   * Villores
    * farmacologia
    * acte administratiu

RESOLUCIÓ de 15 de setembre de 2008, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia. [2008/12168]  
En l'annex I de la Resolució de 16 de maig de 2008 del director general de Farmàcia i Productes Sanitaris, per la qual publica l'adjudicació de les autoritzacions per a l'obertura de noves oficines de farmàcia, consta que Nuria Cortell Vila és adjudicatària d'una nova oficina de farmàcia al municipi de Villores (Castelló).  
L'article 1 del Decret 187/2001, de 27 de novembre, del Govern Valencià, que regula l'establiment, trasllat i transmissió de les oficines de farmàcia, establix que l'adjudicatari d'una autorització per a l'obertura d'una nova oficina de farmàcia, en el termini improrrogable de tres mesos comptador a partir de l'endemà de la notificació, ha de designar el local a obrir-la, i que s'entén que, si no ho fa, renuncia a l'autorització i perd en conseqüència el dret a l'obertura.  
El termini es va iniciar en data 29 de maig de 2008, endemà de la publicació en el Diari Oficial de la Comunitat Valenciana de la Resolució de 16 de maig de 2008, del director general de Farmàcia i Productes Sanitaris, per la qual cosa, transcorregut el termini per a la designació dels locals, s'ha d'entendre, d'acord amb el que establix l'article 1 del Decret 187/2001, de 27 de novembre, del Govern Valencià, que regula l'establiment, trasllat i transmissió de les oficines de farmàcia, que Nuria Cortell Vila ha renunciat a l'autorització, i ha perdut, en conseqüència, el dret a l'obertura.  
D'altra banda, amb data 29 d'agost de 2008, Nuria Cortell Vila presenta, davant del director Gerent de l'Agència Valenciana de Salut, l'escrit de renúncia a l'autorització concedida d'acord amb el que disposa l'article 90 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per tant, resolc:  
Primer  
Revocar l'adjudicació per a l'obertura d'una nova oficina de farmàcia en el municipi de Villores (Castelló), atorgada a Nuria Cortell Vila, qui ha renunciat a l'autorització, i ha perdut, en conseqüència el dret a l'obertura.  
Segon  
Ordenar, d'acord amb el que establix l'article 11 del Decret 149/2001, de 5 d'octubre, del Govern Valencià, que establix el procediment d'autorització de noves oficines de farmàcia, la incorporació de l'autorització al procés d'adjudicació següent que convoque esta direcció general sense que siga necessari un nou còmput d'habitants.  
Esta resolució s'ha de notificar a la interessada i, alhora, s'ha de publicar en el Diari Oficial de la Comunitat Valenciana, amb l'advertiment que no esgota la via administrativa i que s'hi pot interposar un recurs d'alçada davant del director gerent de l'Agència Valenciana de la Salut, en el termini d'un mes comptador a partir de l'endemà de la data de la notificació.  
València, 15 de setembre de 2008.- El director general de Farmàcia i Productes Sanitaris: José E. Clérigues Belloch.